Държавен вестник, бр. 103, 2017 г., стр. 29

БРОЙ  103	
Д Ъ Р Ж А В Е Н  В Е С Т Н И К 	
СТР.  29  
(8) При недостиг на финансов ресурс за въз­
становяване на разходите за ДДС на общините 
по одобрени за подпомагане проекти по ПРСР 
и ПМДР недостигът може да бъде осигурен за 
сметка на годишните разчети за разходите за 
национално финансиране на Държавен фонд 
„Земеделие“ за 2018 г.
Чл. 65. В случаите, когато по одобрени 
проекти ДДС е финансиран като разход от 
първостепенни разпоредители с бюджет и/
или бюджетни организации по чл. 13, ал. 4 
от Закона за публичните финанси и за който 
възниква право на приспадане на данъчен 
кредит по реда на Закона за данък върху доба­
вената стойност, сумата подлежи на връщане 
в срок до края на месеца, следващ месеца, 
през който правото на данъчен кредит е уп­
ражнено. За невъзстановените в срок суми 
се дължи лихва за забава съгласно Закона за 
лихвите върху данъци, такси и други подобни 
държавни вземания.
Чл. 66. Предвидените средства по бюджета 
на Министерския съвет за 2018 г. за Работната 
програма за 2018 г. в изпълнение на Комуни­
кационната стратегия на Република България 
за Европейския съюз за периода  2015 – 2020 г. 
се предоставят по бюджетите на съответните 
бюджетни организации по реда на чл. 110, ал. 4 
от Закона за публичните финанси и се разход­
ват съгласно решение на Министерския съвет.
Чл. 67. (1) Средствата по чл. 152, ал. 1 от 
Семейния кодекс и по  чл. 13 от Наредбата за 
определяне на реда за изплащане от държавата 
на присъдена издръжка, приета с Постановле­
ние № 167 на Министерския съвет от 2011 г. 
(обн., ДВ, бр. 48 от 2011 г.; изм. и доп., бр. 22 
от 2012 г.), се предоставят на общините като 
трансфер за други целеви разходи в срок до 
30-о число на месеца, следващ отчетното 
тримесечие, а за четвъртото тримесечие – не 
по-късно от 14 декември 2018 г.
(2) Средствата, възстановени по реда на 
чл. 14, ал. 2 от наредбата по ал. 1, се отчитат 
в намаление на разходите на общината.
(3) Министерството на финансите прихваща 
средствата по ал. 2 от подлежащата на предос­
тавяне субсидия за действително извършени 
разходи за изплащане на присъдена издръжка, 
като наличните към 31 декември 2017 г. сред­
ства по бюджетите на общините, възстановени 
по реда на чл. 14, ал. 2 от наредбата по ал. 1, 
остават като преходен остатък и се използват 
през 2018 г. за същата цел.
Чл. 68. Предвидените по бюджета на Ми­
нистерството на отбраната по чл. 11, ал. 1, 
раздел ІІ, т. 1.2.1 от Закона за държавния 
бюджет на Република България за 2018 г. 
субсидии за нефинансови предприятия в раз­
мер 913 000 лв. се предоставят на „ТЕРЕМ 
ХОЛДИНГ“ – ЕАД, София, за финансиране 
на основание чл. 13, ал. 1 във връзка с чл. 34, 
ал. 4 от Закона за отбраната и въоръжените 
сили на Република България на дейностите 
по подготовка и изпълнение на съответните 
планове при привеждането от мирно на военно 
положение, поддържане на военновременни 
мощности, усвояване на производство (ремонт) 
на военни изделия и за изработване на кон­
тролни (тренировъчни) серии за производство 
(ремонт) на военна продукция.
Чл. 69. (1) Министерството на финансите да 
прехвърли на Министерството на енергетиката 
вземането на държавата в размер  281 081,27 лв. 
към 31 декември 2017 г. срещу „Проектна ком­
пания нефтопровод Бургас – Александруполис 
БГ“ – ЕАД, София, представляващо остатъчен 
размер на начислени лихви върху вземане на 
държавата срещу дружеството, внесено като 
непарична вноска в неговия капитал, в изпъл­
нение на Разпореждане № 2 на Министерския 
съвет от 2015 г.
(2) Министерството на енергетиката да 
предприеме действия по увеличаване на ка­
питала на „Проектна компания нефтопровод 
Бургас – Александруполис БГ“ – ЕАД, София, 
срещу увеличаване на дела на едноличния 
собственик на капитала – държавата. Уве­
личаването на капитала да се формира от 
непарична вноска, представляваща вземането 
на държавата по ал. 1.
Чл. 70. С оглед осигуряване на ефективно 
управление на публичните разходи разпореди­
телите с бюджет и държавните предприятия, 
които изпълняват проекти, финансирани по 
оперативните програми на Европейския съюз, 
както и дейности, финансирани от държавния 
бюджет, принципно допустими за финансиране 
по оперативните програми на Европейския 
съюз, прилагат правилата за възлагане и из­
пълнение, приложими за тези програми.
Чл. 71. Бюджетните организации своевре­
менно разплащат от бюджетите си възникна­
лите задължения към общините по Закона за 
местните данъци и такси.
Заключителни разпоредби
§ 1. В Наредбата за определяне на реда, 
начина, сроковете и обхвата на подлежащата 
на публикуване информация от Системата за 
електронни бюджетни разплащания, приета с 
Постановление № 299 на Министерския съвет 
от 2016 г. (ДВ, бр. 92 от 2016 г.), в чл. 4 думите 
„за плащанията в СЕБРА“ се заменят със „за 
плащанията от бюджета си, извършени чрез 
СЕБРА“ и се поставя запетая.
§ 2. Постановлението се приема на осно­
вание чл. 92, ал. 1 от Закона за публичните 
финанси.
§ 3. Постановлението влиза в сила от 
1 януари 2018 г.
Министър-председател: 
Бойко Борисов
Главен секретар на Министерския съвет: 
Веселин Даков